Аквитанија је у V веку нове рере била под влашћу Визигота. Њу је 507. године после победе код Вујеа освојио франачки владар Хлодовех. У VI и VII веку била је под директном владавином Франака. Споразумом из Анделоа 28. новембра 587. године Аквитанија је подељена између бургундијског краља Гунтрама и бургундијско-аустразијског краља Хилдеберта II. Хлотар II је ујединио све области којим су владали Франци и 623. године освојио Аквитанију. После његове смрти 629. године његов наследник Дагоберт I предаје Аквитанију свом млађем брату Хариберту II. Хариберт је успешно ратовао против Баска. Када је Хариберт умро 632. године на власт је дошао његов син Хилперик. Тада су се Баски побунили. Дагоберт је убио Хилперика, преузео власт и 635. године угушио побуну Баска.